b'\n_START_ARTICLE_\nAlf\xc3\xa0brega\n_START_SECTION_\nL\'alf\xc3\xa0brega en la gastronomia\n_START_PARAGRAPH_\nLa majoria de les diferents varietats d\'alf\xc3\xa0brega cultivades en moltes regions de l\'\xc3\x80sia tenen un sabor semblant al clau (Eugenia caryophyllata), que \xc3\xa9s generalment m\xc3\xa9s fort que el de les varietats europees. _NEWLINE_L\'esp\xc3\xa8cie O. tenuiflorum, estretament relacionada, \xc3\xa9s una herba sagrada a l\'\xc3\x8dndia, encara que no gaire utilitzada culin\xc3\xa0riament, les seues fulles s\'utilitzen per a preparar una infusi\xc3\xb3 com a remei de refredats. Coneguda com a "tulasi", a aquesta planta se li rendeix culte, en ser considerada molt apreciada per Vixnu en algunes sectes vaishnavas. \xc3\x89s un ingredient molt com\xc3\xba en la cuina tailandesa, vietnamita i xinesa, pel seu fort sabor semblant a l\'an\xc3\xads (Pimpinella anisum), s\'usa per a condimentar el curri i les verdures saltades._NEWLINE_\xc3\x89s sovint usada en la cuina mediterr\xc3\xa0nia i llatinoamericana, es pot consumir fresca o seca en amanides, sopes de verdures, salses per a acompanyar plats de pasta - la famosa salsa pesto italiana la porta com a ingredient principal - i tamb\xc3\xa9 en guisats de qualsevol tipus de carns._NEWLINE_L\'herba fresca es pot mantenir en el frigor\xc3\xadfic durant curts per\xc3\xadodes de temps guardada en una bossa de pl\xc3\xa0stic o durant per\xc3\xadodes m\xc3\xa9s llargs en el congelador, si se l\'escalda r\xc3\xa0pidament en aigua bullent. Tamb\xc3\xa9 es poden mantindre les fulles fresques en un pot amb una mica de sal i cobertes amb oli d\'oliva._NEWLINE_Hom pot utilitzar tant la fulla tendra com la fulla seca. En el primer cas t\xc3\xa9 una olor m\xc3\xa9s forta i un gust picant que recorda el pebre. La planta seca en canvi, s\'assembla al curri. Tamb\xc3\xa9 pot agafar un gust semblant a l\'an\xc3\xads. Les fulles picades serveixen per a condimentar amanides, arr\xc3\xb2s, pasta, sopes, bolets, ous, carn... tamb\xc3\xa9 s\'utilitza per a fer salses com el fam\xc3\xb3s "pesto" per a la pasta. Tamb\xc3\xa9 la podem trobar en forma d\'infusi\xc3\xb3.\n_START_SECTION_\nCosm\xc3\xa8tica i perfumeria\n_START_PARAGRAPH_\nL\'oli arom\xc3\xa0tic obtingut per destil\xc2\xb7laci\xc3\xb3 amb vapor, s\'utilitza com a aromatitzant i per a fer fregues que eviten la caiguda de cabell. _NEWLINE_El bany amb infusi\xc3\xb3 d\'alf\xc3\xa0brega serveix com a estimulant i alhora relaxa els nervis. Deixa la pell molt fresca. _NEWLINE_La seva ess\xc3\xa8ncia s\'utilitza per a donar olor al sab\xc3\xb3 i per evitar l\'olor de cuir. Tamb\xc3\xa9 desodoritza les sabates. _NEWLINE_Tamb\xc3\xa9 es fa servir per a espantar els mosquits, als qui sembla que no els agrada l\'olor penetrant que produeix en la planta la pres\xc3\xa8ncia d\'estragol i eugenol.\n_START_SECTION_\nAspectes culturals\n_START_PARAGRAPH_\nLa planta ha sigut sovint considerada com verinosa, mentre les llegendes africanes afirmen que protegeix dels escorpins, les tradicions europees asseveren que \xc3\xa9s un s\xc3\xadmbol de Satan\xc3\xa0s, encara que en llocs com l\'\xc3\x8dndia - el pa\xc3\xads d\'on \xc3\xa9s origin\xc3\xa0ria aquesta esp\xc3\xa8cie- se la considera com a sagrada. Foren els bot\xc3\xa0nics que acompanyaven l\'expedici\xc3\xb3 de conquesta d\'Alexandre de Maced\xc3\xb2nia (segle III a.J.C.) qui la varen introduir en les terres de la Mediterr\xc3\xa0nia. De forma an\xc3\xa0loga, en l\'actualitat \xc3\xa9s un signe d\'amor a It\xc3\xa0lia, per\xc3\xb2 representava l\'odi, la desgr\xc3\xa0cia i la pobresa en l\'antiga Gr\xc3\xa8cia._NEWLINE_A la localitat valenciana de B\xc3\xa9tera, es cultiva un exemplar de m\xc3\xa9s de dos metres d\'al\xc3\xa7ada que s\'ofereix a la Verge de l\'Assumpci\xc3\xb3 en una festa tradicional anomenada "Les Alf\xc3\xa0bregues"_NEWLINE_Tamb\xc3\xa9 hi ha creences que aconsellaven agafar alf\xc3\xa0brega en el moment del part per a disminuir el dolor.\n_START_SECTION_\nUsos m\xc3\xa8dics\n_START_PARAGRAPH_\n\xc3\x89s activador de les vies respirat\xc3\xb2ries. Contra la tos irritativa. _NEWLINE_Afrodis\xc3\xadac, antihist\xc3\xa8ric._NEWLINE_Digestiva: afavoreix la digesti\xc3\xb3 i evita els espasmes g\xc3\xa0strics, ja que augmenta la producci\xc3\xb3 de sucs gastrointestinals. Es recomana contra els par\xc3\xa0sits intestinals. Evita la retenci\xc3\xb3 orinaria, \xc3\xa9s carminatiu i amb efecte antivomitiu. _NEWLINE_Antireum\xc3\xa0tica: El seu contingut en \xc3\xa0cid an\xc3\xadsic permet el seu tractament per a malalties reum\xc3\xa0tiques._NEWLINE_Estimula la producci\xc3\xb3 de llet en les dones lactants_NEWLINE_Quistos d\'ovari: Realitzar un massatge abdominal utilitzant l\'oli essencial._NEWLINE_A nivell extern s\'utilitza contra la faringitis, cicatritzar ferides, aftes, inflamacions osteoarticulats, alop\xc3\xa8cia i dolors musculars.'